טיטוס וליבר

טיטוס ב. וליבר ( נולד ב-12 במרץ 1962) הוא שחקן אמריקאי. הוא ידוע בעיקר בזכות גילום דמותו של "האיש בשחור" בסדרה אבודים, סיילס אדמס בסדרה דדווד, ג'ימי או'פלן בסדרה ילדי האנרכיה, והתפקיד הראשי דמותו של הארי בוש בסדרת הטלוויזיה "בוש" והספין-אוף "בוש: מוֹרשת". הוא מוכר גם בזכות שיתופי הפעולה שלו עם הבמאי והשחקן בן אפלק, כששיחק בסרטיו נראתה לאחרונה (2007), גנב עירוני (2010), ארגו (2012), וחי את הלילה (2016).

 ביוגרפיה 

אביו, ניל וליבר, היה צייר נופים אמריקאי ידוע, שהיה פרופסור לאמנות באוניברסיטת ייל לפני שמונה לדיקן בית הספר לאמנות באוניברסיטת פנסילבניה. אמו, נורמה קריפס, הייתה מאיירת אופנה. וליבר למד דרמה באוניברסיטת ניו יורק בתחילת שנות ה-80 לפני שהחל את הקריירה שלו בטלוויזיה ובקולנוע. במהלך לימודיו נרקמה חברות בינו לבין השחקן אדם סנדלר במסגרת שיעור לכתיבת קומדיה.

 בקולנוע 
וליבר השתתף במספר פרויקטים קולנועיים, כולל הדלתות (1991), מאפיונרים (1991), מפלי מאלהולנד (1996), רוכבי הפרא (1997), פעם בחיים (2000), ילדי האופנועים (2003), פיתול (2004), התקפה על תחנת משטרה 13 (2005). הוא גם לוהק לארבעת הסרטים הראשונים שביים בן אפלק: נראתה לאחרונה (2007), גנב עירוני (2010), ארגו (2012), ו-חי בלילה (2016). בנוסף, הוא הופיע בסרטו של מייקל ביי רובוטריקים 4: עידן ההכחדה בשנת 2014.

 בטלוויזיה 

בטלוויזיה, וליבר השתתף במספר סדרות, כולל תפקיד חוזר כרופא בסדרה NYPD Blue, והיה אחד מכוכבי סדרת הדרמה המשטרתית של CBS, Brooklyn South. כמו כן, הוא ידוע בזכות גילום הדמות החוזרת של סיילס אדמס בסדרת ה-HBO דדווד. הוא גילם את "הנציג" בשני פרקים של הסדרה נמלטים, שיחק את קייל הוליס (המכונה גם הכומר אורסון פארקר) בסדרה Life, והופיע בגמר העונה החמישית של אבודים בתור "האיש בשחור", תפקיד אותו המשיך לגלם גם בעונה השישית והאחרונה. בשנת 1999 הופיע בפרק של הסדרה מגע של מלאכים בשם "הדייר", שם גילם אדם שהיה תחת שליטתו של שד. בשנת 2002 שיחק את דמותו של אנס בסדרה חוק וסדר: מדור מיוחד.

וליבר הצטרף לסדרה ילדי האנרכיה בעונה השנייה בתור ג'ימי או'פלן, ברון נשק אירי. בשנת 2009 הוא החל לגלם את דמותו של התובע גלן צ'יילדס, יריבו של הדמות הראשית של כריס נות', בסדרה האישה הטובה. הוא הופיע בתפקיד חוזר בסדרת הדרמה הפוסט-אפוקליפטית הספינה האחרונה של רשת FX בעונותיה הראשונות, שם גילם את דמותו של ת'ורוולד, מנהיג לוחמי מחתרת בעולם המוכה במגפה גלובלית.

הוא שיחק את התפקיד הראשי בסדרת הטלוויזיה בוש מאולפני אמזון. הסדרה מבוססת על הספרים מאת מייקל קונלי על הבלש הארי בוש. העונה הראשונה יצאה לשידור באמזון פריים וידאו ב-13 בפברואר 2015. הסדרה חודשה לעונה שביעית ואחרונה בפברואר 2020. הסדרה זכתה לספין-אוף בשם בוש: מוֹרשת במאי 2022, שבו הדמות הראשית, הארי בוש, עוזב את המשטרה והופך לחוקר פרטי, כאשר בתו, מדליין (בגילומה של מדיסון לינטז), הופכת לשוטרת טירונית בלוס אנג'לס.

וליבר אף השתתף בהופעת אורח כקפטן של האימפריה בסדרת דיסני+ המנדלוריאן.

 ספרי שמע 
וליבר הקריא מספר ספרי שמע, כולל סדרת המערבונים מאת רוברט ב. פארקר (אפאלוזה, גופרית, שטן כחול עיניים ו-סוס הברזל). בנוסף, הוא הקריא מספר ספרים מסדרת הבלש הארי בוש מאת מייקל קונלי, כולל החצייה, החדר הבוער ו-הצד הלא נכון של הפרידה.
 חיים אישיים 
וליבר היה נשוי חמש פעמים (ארבעה נישואים הסתיימו בגירושין, ואחת הסתיימה במות אשתו). יש לו שלושה ילדים. הוא מאורס כיום לסמנתה אדג'. הוא חשף במספר ראיונות את הקשר שבין חוויותיו האישיות של אובדן לבין האופן שבו הוא מפרש את דמותו של הארי בוש. 

 פילמוגרפיה 
 קולנוע 
שנההפקהתפקידהערות1990חיל הים (Navy SEALs)כפרי בבר1990הקפונה האבוד (The Lost Capone)ראלף קפונה1991הדלתות (The Doors)שוטר עם גז מדמיע1991מאפיונרים (Mobsters)אל קפונה1992סיפור אמריקאי (An American Story)ג'ק אוסטין1994אפס סובלנות (Zero Tolerance)ריי מאנטה1994צדק עיוור (Blind Justice)סאמנר1995נולד להיות פראי (Born to Be Wild)סמל מארקל1996מפלי מאלהולנד (Mulholland Falls)קני קמינס, מאפיונר1997הנפילה הגדולה (The Big Fall)מו2000מלט (Cement)מו2000פעם בחיים (Once in the Life)טורץ'2003ילדי האופנוענים (Biker Boyz)מקס2004פיתול (Twisted)דייל בקר2005התקפה על תחנת משטרה 13 (Assault on Precinct 13)מילוש2007נראתה לאחרונה (Gone Baby Gone)ליונל מקרדי2008הסמטאות (The Narrows)טוני2008החוזה האנושי (The Human Contract)מר פרייליס2009מסיבות של אנשים אחרים (Other People's Parties)פאט "הפטריוט" פרסקוט2009הארי היפה (Handsome Harry)גבהארדט2010Mafia IIאזרחיםדיבוב למשחק וידאו2010גנב עירוני (The Town)בלש דינו צ'יאמפה2012אדם על הקצה (Man on a Ledge)קפטן דנטה מרקוס2012פריט 47 (Item 47)סוכן פליקס בלייקסרט קצר של מארוול, קדימון לסדרה סוכני ש.י.ל.ד2012ארגו (Argo)ג'ון בייטס2012אדמת הבטחה (Promised Land)רוב2013מת לחיות 2 (Red 2)מנהל בכיר של המודיעין הצבאיללא קרדיט2014רובוטריקים 4: עידן ההכחדה (Transformers: Age of Extinction)ג'יימס סאבוי2014לילה של פוקר (Poker Night)מקסוול2016חי בלילה (Live by Night)טים היקי2018תוכנית בריחה 2: הגיהנוםגרגור פאוסט2019רומן למות בשבילו (An Affair to Die For)ראסל2019שאפטסוכן מיוחד וייטי2021באטמן: ליל כל הקדושים הארוךקרמין פלקונהדיבוב, ישיר לווידאו2024ווטצ'מן פרק 1 (Watchmen Chapter 1)רורשאך / וולטר קובאקס2025ווטצ'מן פרק 2 (Watchmen Chapter 2)Ricky לזלי טורינו

 טלווזיה 
שנההפקהתפקידהערות1990מטלוק (Matlock)ג'וני באוארפרק: "The Narc"1992פרקליטי אל איי (L.A. Law)ויליאם בוידפרק: "Steal It Again, Sam"1992בוורלי הילס 90210דאגפרק: "Cardio-Funk"1992המפקח (The Commish)מייקל האריספרק: "Video Vigilante"1993אגדות מעולם המסתורין (Tales from the Crypt)סאלוצ'יפרק: "Forever Ambergris"1994תיקים באפלה (The X-Files)דאג ספיניפרק: "Darkness Falls"1994אומץ של אישה אחת (One Woman's Courage)סרט טלוויזיה1995ניו יורק תחת כיסוי (New York Undercover)פרנקיפרק: "Innocent Bystanders"1995–1998NYPD Blueד"ר מונדזאקתפקיד חוזר; 8 פרקים1996טהורי הדם (Kindred: The Embraced)קמרוןפרק: "Cabin in the Woods"1996אירוע גבוה (High Incident)סמל קריספו2 פרקים1996רצח אחד (Murder One)לארי ווייט3 פרקים1997נאש ברידג'ס (Nash Bridges)ריצ'רד דרייקפרק: "The Web"1997הפרקליטים (The Practice)גורדוןפרק: "Hide and Seek"1997רוכבי הפרא (Rough Riders)ב.פ. גודריץ'מיני סדרה1997–1998ברוקלין סאות' (Brooklyn South)השוטר ג'ייק לואוריתפקיד ראשי; 22 פרקים1998היום בו נורה לינקולן (The Day Lincoln Was Shot)לואיס תורנטון פאוולסרט טלוויזיה1998משחקי ריגול (Spy Game)סבסטיאן דייןפרק: "Necessity Is the Mother of Infection"1999זיכרון גורף 2070 (Total Recall 2070)הנרי סומרספרק: "Personal Effects"1999מסע בין כוכבים: וויאג'ר (Star Trek: Voyager)לוטננט מקסוול ברקפרק: "Equinox חלק 1 ו-2"1999מגע של מלאכים (Touched by an Angel)גרגורי / לוניפרק: "The Occupant"1999מחשבות טרף (Mind Prey)ג'ון מיילסרט טלוויזיה2000פלקונה (Falcone)סנטינו 'סוני' נאפוליפרק: "Windows"2001התפוח הגדול (Big Apple)סוכן FBI ג'ימי פלין8 פרקים2001בלונד (Blonde)שחקן הבייסבולמיני סדרה2001UC: Undercoverריק ג'נסןפרק: "Kiss Tomorrow Goodbye"2001–2002זו החיים (That's Life)ד"ר אריק האקטתפקיד חוזר; 17 פרקים2002משמרת שלישית (Third Watch)קמרוןפרק: "Ladies' Day"2002חוק וסדר: מדור מיוחדטום לנדריקספרק: "Resilience"2003אזור הדמדומים (The Twilight Zone)דילןפרק: "The Monsters Are on Maple Street"2003האק (Hack)זכרי2 פרקים2004–2006דדווד (Deadwood)סיילס אדמס26 פרקים2006חוק וסדרביל ויטניפרק: "Profiteer"2007מספ7ים (Numb3rs)הסוכן גרייבספרק: "Finders Keepers"2007חטוף (Kidnapped)הסנאטור ביל רוס2 פרקים2007יריחו (Jericho)קולונל רוברט הופמןפרק: "Why We Fight"2007NCISקפטן חיל הים רוג'ר וולשפרק: "Leap of Faith"2007שארקדקסטר מודין / חוויארפרק: "In Absentia"2007–2008חיים (Life)קייל הוליס2 פרקים2008נמלטים (Prison Break)הנציג סקוט2 פרקים2009מונק (Monk)דניאל ריספרק: "Mr. Monk's Other Brother"2009נרים את הרף (Raising the Bar)נייט קריסמןפרק: "No Child's Left Behind"2009מלכים (Kings)ברמןפרק: "Chapter One"2009על טבעי (Supernatural)רוג'ר / מלחמהפרק: "Good God, Y'All"2009–2010אבודים (Lost)האיש בשחור3 פרקים2010המפענחת (The Closer)גרגורי דריסקןפרק: "Help Wanted"2009–2010ילדי האנרכיה (Sons of Anarchy)ג'ימי או'פלן13 פרקים2010כחול אמיתי (True Blue)ג'ון ליסוןסרט טלוויזיה2010אבודים: המסע האחרון (Lost: The Final Journey)עצמו / קרייןסרט תיעודי2011חוק וסדר: לוס אנג'לסעורך הדין קנדיפרק: "Angel's Knoll"2011, 2015Suitsדומיניק בארון3 פרקים2009–2011האישה הטובה (The Good Wife)גלן צ'יילדסתפקיד חוזר; 16 פרקים2011–2012CSIמארק גבריאל / מאט גבריאל3 פרקים2011התעוררות (Awakening)הציידסרט טלוויזיה2011בוקר טוב, רוצח (Good Morning, Killer)מייק דונטוסרט טלוויזיה2012גרים (Grimm)פארלי קולטפרק: "Three Coins in a Fuchsbau"2012המגע (Touch)רנדל מיד3 פרקים2012כוחות (Powers)טריפהמארסרט טלוויזיה2012שמש חצות (Midnight Sun)בנט מקסוולסרט טלוויזיה2013צווארון לבן (White Collar)הסנאטור טרנס פראט2 פרקים2013–2016סוכני S.H.I.E.L.D.הסוכן פליקס בלייק3 פרקים2014המנטליסט מייקל רידלי3 פרקים2014–2015הספינה האחרונה ת'ורוולד4 פרקים2014–2021בוש (אנ')הבלש הירונימוס "הארי" בושתפקיד ראשי (7 עונות); 68 פרקים2018שיקגו PDרונלד בות'פרק: "Ghosts"2019חוק וסדר: מדור מיוחדעו"ד רוב מילר3 פרקים2020המנדלוריאן (The Mandalorian)קפטן של האימפריהפרק: "Chapter 11: The Heiress"2021קסטלווניהרטקודיבוב, 5 פרקיםנובה ויטהד"ר דקסטר לואיס9 פרקים2022טיטאניםלקס לות'ורפרק: "Lex Luthor"2022–2025בוש: מורשת (אנ')הבלש הירונימוס "הארי" בושתפקיד ראשי (3 עונות); 30 פרקים2025נקודת שוויוןאלייז'ה רידפרק: "Sins of the Father"באלארד (אנ')הבלש הירונימוס "הארי" בוש3 פרקים

 קישורים חיצוניים 

 הערות שוליים 

קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:אמריקאים שנולדו ב-1961